ai4bharat/Pralekha huggingface dataset:
गृह मंत्रालय
प्लॅस्टिक आपल्या धरतीसाठी धोकादायक असून, प्रत्येकाने आपल्या दैनंदिन जीवनात त्याचा वापर कमी करण्याची जबाबदारी घ्यायला हवी : जी किशन रेड्डी
नवी दिल्ली, 17 ऑक्टोबर 2019
नैसर्गिक साधन संपत्तीच्या अति वापरामुळे हवामान बदलाची समस्या वाढली आणि पर्यावरणीय असमतोल निर्माण झाला. आपल्या पर्यावरणाच्या रक्षणासाठी आपण आपल्या नैसर्गिक साधन संपत्तीचा योग्य प्रमाणात वापर करायला हवा. प्लॅस्टिक हे धरतीसाठी धोकादायक असून, प्रत्येकाने भावी पिढीच्या भविष्यासाठी दैनंदिन जीवनातून त्याचा वापर कमी करायला हवा, असे केंद्रीय गृह राज्यमंत्री जी. किशन रेड्डी म्हणाले. ते आज नवी दिल्लीत एकदा वापरण्याच्या प्लॅस्टिकचा वापर कमी करण्यासाठी नवी दिल्ली महानगरपालिकेने आयोजित केलेल्या वृक्ष लागवड मोहिमेत बोलत होते.
पर्यावरणाचे संरक्षण ही केवळ सरकारची जबाबदारी नसून, ती प्रत्येक नागरीकाची जबाबदारी आहे आणि ही लोक चळवळ व्हावी, असे ते म्हणाले. नवी दिल्लीतले वायू प्रदूषण कमी करण्यासाठी जास्तीत जास्त प्रयत्न करण्याची गरज त्यांनी व्यक्त केली.
यावेळी त्यांनी शालेय विद्यार्थी, शिक्षक, इतर नागरीकांना एकदा वापराच्या प्लॅस्टिकचा वापर न करण्याची शपथ दिली.
M.Chopade/S.Kane/D.Rane
(Visitor Counter : 45
केंद्रीय लोकसेवा आयोग
लेफ्टनंट जनरल  राज शुक्ला यांनी केंद्रीय लोकसेवा आयोगाचे सदस्य म्हणून पद आणि गोपनीयतेची घेतली शपथ
नवी दिल्ली, 18 जुलै 2022
लेफ्टनंट जनरल राज शुक्ला यांनी आज दुपारी केंद्रीय लोकसेवा आयोगाच्या मुख्य इमारतीतील सेंट्रल हॉलमध्ये केंद्रीय सेवा आयोगाचे सदस्य म्हणून पद आणि गोपनीयतेची शपथ घेतली.
भारतीय लष्करात चार दशकांहून अधिक काळ कारकीर्द असलेल्या ,जनरल शुक्ला यांनी या क्षेत्रात व्यापक सेवा केली आहे - काउंटर इन्सर्जन्सी परिचालनामध्ये इन्फंट्री ब्रिगेड, काश्मीर खोर्यातील नियंत्रण रेषेवर बारामुल्ला विभाग आणि पश्चिम सीमेवर पिव्होट कॉर्प्सचे नेतृत्व केले.
डिफेन्स सर्व्हिसेस स्टाफ कॉलेज- वेलिंग्टन,संरक्षण व्यवस्थापन महाविद्यालय- सिकंदराबाद आणि राष्ट्रीय संरक्षण महाविद्यालय - नवी दिल्लीचे माजी विद्यार्थी, जनरल ऑफिसर यांनी लष्करी परिचालन संचालनालयामध्ये दोन वेळा कार्यकाळ भूषवलाआहे.
एक व्यावसायिक वैमानिक आणि प्रभावशाली वक्ता, जनरल शुक्ला यांना धोरणात्मक लष्करी घडामोडींमध्ये कायम स्वारस्य आहे. त्यांनी जवळपास 70 लेख/प्रकाशने लिहिली आहेत तसेच भारतात आणि परदेशात 180 हून अधिक चर्चासत्रे /परिसंवादामधील व्याख्यानांमध्ये आपला सहभाग नोंदवला आहे.
त्यांच्या असाधारण सेवेची दखल घेऊन, 2021 च्या प्रजासत्ताकदिनी त्यांना 'परम विशिष्ट सेवा पदक' प्रदान करण्यात आले.N.Chitale/G.Deoda/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 100
संरक्षण मंत्रालय
रियर अॅडमिरल बी शिवकुमार यांनी मुंबईच्या नौदल डॉकयार्डचे अॅडमिरल अधीक्षक म्हणून पदभार स्वीकारला
मुंबई, 26 फेब्रुवारी 2021
रियर अॅडमिरल बी शिवकुमार, व्हीएसएम यांनी 24 फेब्रुवारी 21 रोजी रियर अॅडमिरल राजाराम स्वामीनाथन यांच्याकडून मुंबईच्या नौदल डॉकयार्डचे अॅडमिरल अधीक्षक म्हणून पदभार स्वीकारला.
रियर अॅडमिरल बी शिवकुमार 01 जुलै 1987 रोजी सेवेत दाखल झाले होते आणि चेन्नईच्या आयआयटी मधून त्यांनी पदव्युत्तर पदवी संपादन केली आहे. ते राष्ट्रीय संरक्षण अकादमी, कॉलेज ऑफ डिफेन्स मॅनेजमेंट आणि नॅशनल डिफेन्स कॉलेजचे माजी विद्यार्थीही आहेत.
30 वर्षांहून अधिक कालावधीच्या कारकीर्दीत त्यांनी कमांडिंग ऑफिसर, आयएनएस वलसुरा सह विविध ऑपरेशनल, स्टाफ आणि डॉकयार्डच्या नेमणुका घेतल्या आहेत. ध्वज रँकच्या पदोन्नतीनंतर, प्रकल्प सीबर्ड वर त्यांची अतिरिक्त महासंचालक म्हणून नियुक्ती झाली आणि त्यानंतर सध्याचा कार्यभार स्वीकारण्यापूर्वी त्यांना पश्चिम नौदल कमांडचे मुख्य स्टाफ अधिकारी  म्हणून नियुक्त केले गेले होते.
Jaydevi PS/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 63
पंतप्रधान कार्यालय
पंतप्रधान नरेंद्र मोदी आणि बांगलादेशच्या पंतप्रधान शेख हसीना यांची भेट
बांगलादेशच्या पंतप्रधान शेख हसीना यांनी आज पंतप्रधान नरेंद्र मोदी यांची त्यांच्या शासकीय निवासस्थानी भेट घेतली. G20 शिखर परिषदेत सहभागी होण्यासाठी बांगलादेशच्या पंतप्रधान भारतात आल्या आहेत.
मोदी यांनी X वर पोस्ट केले
"पंतप्रधान शेख हसीना यांच्याबरोबर फलदायी चर्चा झाली. गेल्या 9 वर्षात भारत-बांग्लादेश संबंधांमध्ये झालेली प्रगती अतिशय आनंददायी आहे. यावेळी कनेक्टिव्हिटी, व्यावसायिक संबंध आणि इतर अनेक मुद्द्यांवर आम्ही चर्चा केली."
पंतप्रधान कार्यालयाने देखील X वर पोस्ट केले आहे.
"पंतप्रधान @narendramodi यांनी भारत-बांग्लादेश द्विपक्षीय सहकार्यामध्ये वैविध्य आणण्याबाबत पंतप्रधान शेख हसीना यांच्याशी फलदायी चर्चा केली. कनेक्टिव्हिटी, संस्कृती तसेच दोन्ही देशांमधील लोकांमधील संबंध यासह अनेक क्षेत्रांमध्ये संबंध मजबूत करण्याबाबत त्यांनी सहमती दर्शवली."
पंतप्रधान कार्यालय
महामहीम फुमिओ किशिदा यांनी जपानच्या पंतप्रधानपदाचा कार्यभार स्वीकारल्याबद्दल पंतप्रधानांनी त्यांचे अभिनंदन केले
पंतप्रधान नरेंद्र मोदी यांनी महामहीम फुमिओ किशिदा यांच्याशी बातचीत केली असून जपानच्या पंतप्रधानपदाचा कार्यभार स्वीकारल्याबद्दल मोदी यांनी त्यांचे अभिनंदन केले आहे.
ट्वीट संदेशाद्वारे पंतप्रधान म्हणाले;
“जपानच्या पंतप्रधानपदाचा कार्यभार स्वीकारल्याबद्दल अभिनंदन करण्यासाठी मी महामहीम फुमिओ किशिदा यांच्याशी बातचीत केली आहे. भारत आणि जपान यांच्यादरम्यानची वैशिष्ट्यपूर्ण धोरणात्मक आणि जागतिक भागीदारी अधिक मजबूत करण्याच्या तसेच हिंद-प्रशांत प्रदेशात सहकार्य वाढविण्याच्या दृष्टीने फुमिओ यांच्यासोबत काम करण्यासाठी मी उत्सुक आहे.”
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये / केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 203.42 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 2.40 कोटींपेक्षा अधिक न वापरलेल्या उपयोगी लस मात्रा शिल्लक.
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाच्या सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,03,42,87,325
|
|
BALANCE AVAILABLE
|
|
2,40,46,140
केंद्र सरकारने सुमारे 203.42  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
2.40  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
शिक्षण मंत्रालय
राष्ट्रीय पात्रता तथा प्रवेश परीक्षा UG, जुलै-2020 पुढे ढकलण्यात आल्याबद्दलच्या बनावट परिपत्रकाबद्दल राष्ट्रीय परीक्षा संस्थेने दिलेले स्पष्टीकरण
असा कुठलाही निर्णय घेण्यात आला नसल्याची NTA ची विद्यार्थी आणि पालकांना माहिती
नवी दिल्ली, 17 जून 2020
NTA म्हणजेच, राष्ट्रीय परीक्षा संस्थेच्या असे लक्षात आले आहे की, 15 जून 2020 ही तारीख असलेले एक बनावट सार्वजनिक परिपत्रक, ज्यावर, “नीट म्हणजेच, राष्ट्रीय पात्रता तथा प्रवेश प्रक्रिया चाचणी, UG जुलै-2020 पुढे ढकलण्यात आल्याबद्दल” असा विषय लिहिला आहे, हे परिपत्रक विविध माध्यमे आणि समाज माध्यमांवरून पसरवले जात आहे.
या बनावट परिपत्रकाची NTA ने गंभीर दाखल घेतली असून या बनावट परिपत्रकाचा मूळ स्त्रोत शोधण्याचे काम सुरु आहे. विद्यार्थी, पालक आणि एकूणच समाजाची दिशाभूल करण्याच्या उद्देशाने असे खोटे परिपत्रक तयार करुन ते पसरवण्याचा प्रयत्न करणाऱ्या समाजकंटकांविरुध्द कठोर कारवाई केली जाणार आहे.
सर्व उमेदवार, पालक आणि सर्वसामान्य लोकांना हे सूचित केले जात आहे की अशाप्रकारचा कुठलाही निर्णय NTA अथवा संबंधित अधिकाऱ्यांनी घेतलेला नाही. जनतेला अशी विनंती आहे की, अशा चुकीच्या आणि दिशाभूल करणाऱ्या संदेशावर विश्वास ठेवू नका, ते पुढे पाठवू नका. सत्य आणि अधिकृत माहितीसाठी NTA च्या www.nta.ac.in आणि ntaneet.nic.in या अधिकृत संकेतस्थळावर दिलेल्या माहितीवरच विश्वास ठेवा.
या संदर्भात NTA ने 11 मे 2020 रोजी प्रसिद्ध केलेली शेवटची अद्ययावत माहिती, NTA चे संकेतस्थळ https://data.nta.ac.in/Download/Notice/Notice 20200511063520.pdf. वर उपलब्ध आहे.
पुन्हा एकदा, सर्व उमेदवार, त्यांचे पालक आणि जनतेला अशी विनंती आहे की त्यांनी केवळ NTA च्या www.nta.ac.in आणि ntaneet.nic.in या दोन संकेतस्थळावर आलेल्या माहितीवरच विश्वास ठेवावा.
S.Thakur/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
जलसंपदा, नदी विकास आणि गंगा पुनरुत्थान मंत्रालय
लखवार बहुपयोगी प्रकल्पाच्या उभारणीसाठी केंद्रीय मंत्री नितीन गडकरी उद्या विभिन्न राज्यांच्या मुख्यमंत्र्यांशी सामंजस्य करार करणार
या प्रकल्पामुळे ऊर्जा निर्मिती आणि सिंचनात लक्षणीय वाढ होण्याची अपेक्षा
नवी दिल्ली, 27 ऑगस्ट 2018
केंद्रीय जलसंपला, नदी विकास आणि गंगा पुनरुज्जीवन मंत्री नितीन गडकरी उद्या उत्तर प्रदेश, राजस्थान, उत्तराखंड, हरयाणा, दिल्ली आणि हिमाचल प्रदेशच्या मुख्यमंत्र्यांशी सामंजस्य करार करणार आहेत. केंद्र सरकार आणि या सर्व राज्यांच्या सहकार्याने डेहराडूनजवळ यमुना नदीवर लखवार बहुपयोगी प्रकल्प उभारला जाणार आहे. या प्रकल्पासाठी 3,966.51 कोटी रुपयांचा खर्च अपेक्षित आहे.
या प्रकल्पाअंतर्गत यमुना नदीवर लोहारी गावात 204 मीटर उंचीचे धरण बांधले जाणार आहे. या धरणामुळे आसपासच्या भागात 33,780 हेक्टर जमिनीवर शेतीसाठी जलसिंचनाची सोय होणार आहे. तर 78.83 द.ल.घ.मीटर पाणी या सहा राज्यांमध्ये पिण्यासाठी, घरगुती वापरासाठी आणि औद्योगिक वापरासाठी केला जाईल. या प्रकल्पातून 300 मेगावॅट ऊर्जा निर्मिती करण्याचे लक्ष्य आहे. उत्तराखंड जलविद्युत निगम हा ऊर्जा प्रकल्प राबवणार आहे. केंद्र सरकार आणि सहा राज्ये मिळून या प्रकल्पाचा खर्च करतील.
N.Sapre/R.Aghor/P.Kor
(Visitor Counter : 57
पंतप्रधान कार्यालय
ब्राझीलमध्ये आयोजित डेफलिम्पिक 2021 मध्ये सहभागी होणाऱ्या प्रतिभावान खेळाडूंना पंतप्रधानांनी दिल्या शुभेच्छा
पंतप्रधान नरेंद्र मोदी यांनी ब्राझील मध्ये आयोजित डेफलिम्पिक 2021 मध्ये सहभागी होणाऱ्या प्रतिभावान खेळाडूंना शुभेच्छा दिल्या आहेत. या क्रीडास्पर्धेत सहभागी होण्यासाठी निघण्यापूर्वी राष्ट्रीय युद्ध स्मारकाला खेळाडूंनी दिलेली भेट मनाला खरोखरच स्पर्श करून गेली,असे मोदी म्हणाले.
पंतप्रधानांनी ट्विट केले;
“आजपासून सुरू होणाऱ्या डेफलिम्पिक 2021 मध्ये सहभागी होत असलेल्या आपल्या चमूला भारत प्रोत्साहित करत आहे. आपल्या सर्व प्रतिभावान खेळाडूंना खूप खूप शुभेच्छा.
क्रीडास्पर्धेत सहभागी होण्यासाठी निघण्यापूर्वी राष्ट्रीय युद्ध स्मारकाला खेळाडूंनी दिलेली भेट खरोखरच मनाला स्पर्शून गेली. "
रस्ते वाहतूक आणि महामार्ग मंत्रालय
केंद्रीय रस्ते वाहतूक आणि महामार्ग मंत्रालयाचा रस्ते विकास क्षेत्रातील सहकार्यासंबंधी ऑस्ट्रियासोबत सामंजस्य करार
नवी दिल्ली 9 डिसेंबर 2020
केंद्रीय रस्ते वाहतूक आणि महामार्ग मंत्रालयाने ऑस्ट्रियाच्या हवामानबदल कृती, पर्यावरण, ऊर्जा, वाहतूक, नवोन्मेष आणि तंत्रज्ञान मंत्रालयासमवेत रस्ते पायाभूत क्षेत्रातील तंत्रज्ञान सहकार्याविषयी आज परस्पर सामंजस्य करारावर स्वाक्षरी केली.
रस्ते वाहतूक, रस्ते/ महामार्ग पायाभूत सुविधा विकास, व्यवस्थापन आणि प्रशासन, रस्ते सुरक्षा आणि दोन्ही देशांमधील इंटेलिजेंट ट्रान्सपोर्ट सिस्टिम या क्षेत्रात द्विपक्षीय सहकार्यासाठी प्रभावी चौकट तयार करण्याचे सामंजस्य कराराचे उद्दीष्ट आहे. तसेच यामुळे दोन्ही देशांतील संबंध आणखी मजबूत होतील, दीर्घकालीन द्विपक्षीय संबंधांना चालना मिळेल आणि दोन्ही देशांतील परस्पर व्यापार वाढेल.
1949 मध्ये दोन्ही देशांमधील द्विपक्षीय संबंध स्थापन झाल्यापासून ऑस्ट्रियाबरोबर भारताचे चांगले परराष्ट्र संबंध आहेत. दोन्ही देशांमध्ये मैत्रीपूर्ण आर्थिक आणि परराष्ट्र संबंधांचा इतिहास आहे. ऑस्ट्रियाकडे इलेक्ट्रॉनिक टोल प्रणाली, गुणवत्तापूर्ण वाहतूक प्रणाली, रहदारी व्यवस्थापन प्रणाली, बोगदा नियंत्रण प्रणाली, जिओ-मॅपिंग आणि भूस्खलन संरक्षण उपाय असे रस्ते आणि महामार्गासंबंधीचे अत्याधुनिक तंत्रज्ञान आहे. रस्ते वाहतूक क्षेत्रामध्ये भारत-ऑस्ट्रिया द्विपक्षीय सहकार्य वाढीव रस्ता सुरक्षेच्या दृष्टीकोनातून तसेच या क्षेत्रासाठी आकर्षक अर्थसंकल्पीय दोहोंच्या दृष्टीकोनातून फायदेशीर ठरेल, जेणेकरून या सामंजस्य कराराद्वारे दोन्ही देशांमधील पूर्वीपासून असलेले चांगले संबंध अधिक दृढ होतील.
केंद्रीय रस्ते वाहतूक आणि महामार्ग मंत्रालयाचे अतिरिक्त सचिव के.सी.गुप्ता आणि ऑस्ट्रियाचे राजदूत ब्रिजिट ओपिंगर-वॉल्शोफर यांनी परस्पर सामंजस्य करारावर स्वाक्षऱ्या केल्या.G.Chippalkatti/S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 89
आर्थिक व्यवहार विषयक मंत्रिमंडळ समिती
नॅशनल एक्स्पोर्ट इन्शुरन्स अकाऊंट ट्रस्ट साठी निधीला केंद्रीय मंत्रिमंडळाची मंजुरी
नवी दिल्ली, 27 जून 2018
पंतप्रधान नरेंद्र मोदी यांच्या अध्यक्षतेखाली अर्थ विषयक केंद्रीय समितीने नॅशनल एक्स्पोर्ट इन्शुरन्स अकाऊंट ट्रस्टला  1,040 कोटी रुपये अनुदानपर मदत द्यायला मंजुरी दिली आहे.
या निधीचा वापर 2017-18 ते 2019-20 या तीन वर्षात केला जाईल. वर्ष 2017-18 साठी 440 कोटी रुपये याआधीच मिळाले आहेत. वर्ष 2018-19 आणि 2019-20 साठी एनईआयएला प्रत्येकी 300 कोटी रुपये दिले जातील.
या निधीमुळे एनईआयए देशातील धोरणात्मक आणि राष्ट्रीय महत्वाच्या निर्यात प्रकल्पांना अर्थसहाय्य पुरवण्यास समर्थ असेल.
B.Gokhale/S.Kane/P.Malandkar
(Visitor Counter : 58
पंतप्रधान कार्यालय
पंतप्रधानांनी केला फिट इंडिया अभियानाचा प्रारंभ
नवभारत सुदृढ भारत असला पाहिजे : पंतप्रधान
जीवनशैली बदला, फिटनेस दैनंदिन जीवनशैलीचा भाग झाला पाहिजे : पंतप्रधानांचे आवाहन
सुदृढ आरोग्य आपल्या ऐतिहासिक वारशाचा भाग : पंतप्रधान
नवभारत सुदृढ भारत होण्यासाठी, व्यक्ती, कुटुंब आणि समाज सुदृढ होणं आवश्यक : पंतप्रधान
नवी दिल्ली, 29 ऑगस्ट 2019
राष्ट्रीय क्रीडा दिनानिमित्त नवी दिल्ली इथे आज झालेल्या कार्यक्रमात पंतप्रधान नरेंद्र मोदी यांनी फिट इंडिया अभियानाचा प्रारंभ केला. फिटनेस, आपल्या जीवनशैलीचा भाग करण्याचे आवाहन पंतप्रधानांनी देशवासियांना केले आहे.
मेजर ध्यानचंद यांच्या जयंतीचे औचित्य साधून लोकचळवळीचा प्रारंभ करताना पंतप्रधान नरेंद्र मोदी यांनी मेजर ध्यानचंद यांना आदरांजली वाहिली. आपल्या प्रयत्नांनी जागतिक स्तरावर तिरंगा फडकावत ठेवणाऱ्या युवा क्रीडापटूंचे त्यांनी अभिनंदन केले.
‘ही पदके केवळ त्यांच्या कठोर परिश्रमांचा परिपाक नाहीत तर नवभारताच्या नव्या विश्वासाचे, नव्या उमेदीची ती प्रतिबिंब आहेत,’ असे पंतप्रधान म्हणाले.
फिट इंडिया अभियान राष्ट्रीय उद्दिष्ट झाले पाहिजे. सरकारने सुरु केलेले हे अभियान लोकांचे झाले पाहिजे आणि लोकांनी ते यशस्वी केले पाहिजे.
यश आरोग्य संपन्नतेशी संबंधित आहे. कुठल्याही क्षेत्रातील आपल्या सगळ्या आदर्शांच्या यशोगाथांमध्ये एक सामायिक धागा दिसून येतो तो आरोग्यसंपन्नतेचा. त्यांच्यातले बहुतांश सुदृढ आहेत आणि त्यांना फिटनेसची आवड आहे.
‘तंत्रज्ञानामुळे आपली शारीरिक क्षमता घटली आहे आणि आपले आरोग्याचे दैनंदिन वेळापत्रक कोलमडून गेले आहेत. आज आपण आपल्या आरोग्य संपन्न पारंपरिक प्रथा आणि जीवनशैलीपासून अनभिज्ञ आहोत. काळासोबत सुदृढतेला आपला समाज कमी प्राधान्य देऊ लागला. पूर्वी लोक कित्येक किलोमीटर चालायचे किंवा सायकल चालवायचे. आज मोबइल ॲप्सना आपल्याला सांगावे लागते, आपण किती पावले चालतो’, असे पंतप्रधान म्हणाले.
‘आज भारतात जीवनशैलीचे आजार वाढत आहेत. तरुणांनाही ते जडत आहेत. मधुमेह आणि हायपरटेन्शनचे प्रमाण वाढत असून, ते मुलांमध्येही दिसून येत आहे. जीवनशैलीतला थोडासा बदल हे जीवनशैलीचे आजार रोखू शकतो. ‘फिट इंडिया अभियान’, हे जीवनशैलीतले छोटे बदल घडवण्याचा एक प्रयत्न आहे’, असे पंतप्रधानांनी म्हटले आहे.
स्वत:ला मानसिक आणि शारीरिकदृष्ट्या तंदुरुस्त ठेवले तर कोणत्याही नोकरीपेशातले लोक त्यांच्या नोकरीपेशात स्वत:ला कार्यक्षम ठेवू शकतात, असे पंतप्रधानांनी म्हटले आहे. शरीर जर धडधाकट असेल, तर तुम्ही मानसिकदृष्ट्याही कणखर असता, असे पंतप्रधान म्हणाले. खेळाचा संबंध थेट तंदुरुस्तीशी असतो पण फिट इंडिया अभियानाचा उद्देश तंदुरुस्तीच्या पलिकडे आहे. आरोग्यसंपन्नता हा केवळ शब्द नाही, तर तो निरामय आणि समृद्ध जीवनाचा स्तंभ आहे. आपण आपले शरीर जेव्हा युद्धासाठी तयार करतो तेव्हा आपण देश लोखंडासारखा कणखर करतो. सुदृढ आरोग्य हा आपला ऐतिहासिक वारसा आहे. देशाच्या प्रत्येक कानाकोपऱ्यात खेळ खेळले जातात. शरीर घडवतानाच, लक्ष केंद्रीत करणे, विविध अवयवांमधील समन्वय यासह खेळ मनेही घडवतात. सुदृढ व्यक्ती, कुटुंब आणि निरोगी समाज, नवभारत सुदृढ भारत घडवण्यासाठी आवश्यक असल्याचे पंतप्रधानांनी म्हटले आहे.
निरोगी व्यक्ती, निरोगी कुटुंब आणि निरोगी समाज हाच नव्या भारताला श्रेष्ठ भारत बनवण्याचा मार्ग आहे. आज राष्ट्रीय क्रीडा दिनी, फिट इंडिया अभियान बळकट करण्याची प्रतिज्ञा आम्ही घेतो, असे पंतप्रधानांनी म्हटले आहे.
S.Tupe/S.Kakade/D.Rane
(Visitor Counter : 445
पंतप्रधान कार्यालय
पंतप्रधान येत्या 11 ऑक्टोबरला एका महत्त्वपूर्ण कार्यक्रमात स्वामित्व योजने अंतर्गत सुरु करणार मालमत्ता पत्रांचे प्रत्यक्ष वाटप
ग्रामीण भारतातील जनतेसाठी परिवर्तन घडवून लाखो नागरिकांना सक्षम करण्यासाठी सुरु केलेला उपक्रम
देशातील 6 लाख 62 हजार गावांमध्ये चार वर्षांच्या कालावधीत टप्प्याटप्प्याने राबविणार ही योजना
गावकऱ्यांना त्यांची मालमत्ता आर्थिक संपत्ती म्हणून वापरण्यासाठीचा मार्ग सुकर होणार
नवी दिल्ली, 9 ऑक्टोबर 2020
ग्रामीण भारतातील जनतेच्या जीवनात परिवर्तन घडवून लाखो भारतीय नागरिकांना सक्षम करण्यासाठी हाती घेतलेल्या ऐतिहासिक उपक्रमाअंतर्गत पंतप्रधान नरेंद्र मोदी येत्या 11 ऑक्टोबरला होणाऱ्या कार्यक्रमात स्वामित्व योजनेद्वारे मालमत्ता पत्रांचे प्रत्यक्ष वाटप सुरु करणार आहेत.
व्हिडिओ कॉन्फरन्सिंग द्वारे सकाळी 11 वाजता होणाऱ्या या कार्यक्रमादरम्यान सुमारे एक लाख मालमत्ता धारकांच्या मोबाईल फोनमध्ये पाठविलेल्या एसएमएस लिंक च्या सहाय्याने त्यांना मालमत्ता पत्रे डाऊनलोड करणे शक्य होणार आहे. त्यानंतर संबंधित राज्य सरकारकडून त्यांना मालमत्ता पत्राची छापील प्रत दिली जाईल. महाराष्ट्रातील 100, उत्तर प्रदेशमधील 346, हरियाणामधील 221, मध्य प्रदेशातील 44, उत्तराखंड मधील 50 आणि कर्नाटकातील 2 अशा देशाच्या सहा राज्यांमधील एकूण 763 गावांमधील लाभार्थ्यांना या योजनेचा लाभ मिळणार आहे. महाराष्ट्राखेरीज इतर पाच राज्यांमध्ये एका दिवसात मातामत्ता धारकाला त्याच्या मालमत्ता पत्राची छापील प्रत मिळेल. महाराष्ट्रात यासाठी किरकोळ शुल्क आकारण्याची पद्धत असल्याने या प्रक्रियेला एक महिन्याचा कालावधी लागेल.
गावातील नागरिकांना कर्ज घेताना किंवा इतर आर्थिक लाभ घेताना संपत्ती म्हणून त्यांच्या मालमत्तेचा वापर करण्याचा मार्ग या योजनेमुळे सुकर होणार आहे. तसेच आधुनिक तंत्रज्ञानाचा लाभ घेऊन इतक्या मोठ्या प्रमाणावर अशा प्रकारची प्रक्रिया राबवून, ग्रामीण भागातील मालमत्ता धारकांना फायदा मिळवून देण्याची घटना प्रथमच घडत आहे.
या कार्यक्रमादरम्यान पंतप्रधान काही लाभार्थ्यांशी संवाद देखील साधणार आहेत. केंद्रीय पंचायत राज मंत्री या कार्यक्रमाला उपस्थित राहणार आहेत.
स्वामित्व योजनेविषयी माहिती:
स्वामित्व ही केंद्र सरकारच्या पंचायत राज मंत्रालयाच्या अंतर्गत चालवली जाणारी योजना आहे. पंतप्रधान नरेंद्र मोदी यांच्या हस्ते 24 एप्रिल 2020 रोजी या योजनेची सुरुवात झाली. ग्रामीण भागातील मालकीची घरे असणाऱ्या नागरिकांना त्यांच्या मालमत्तेच्या नोंदणीचे हक्क देण्याच्या दृष्टीने त्यांच्या नावाची मालमत्ता पत्रे त्यांच्या सुपूर्त करण्याच्या उद्देशाने ही योजना सुरु करण्यात आली.
ही योजना 2020 ते 2024 या चार वर्षांच्या कालावधीत टप्प्याटप्प्याने देशातील 6 लाख 62 हजार गावांमध्ये राबविण्यात येणार आहे. सध्या महाराष्ट्र, उत्तर प्रदेश, हरियाणा, मध्यप्रदेश, उत्तराखंड आणि कर्नाटकातील 1 लाख गावे, पंजाब आणि राजस्थानच्या सीमेवरील काही गावे, पंजाब आणि राजस्थानच्या सिओआरएस मधील काही ठाणी अशा ठिकाणी प्रायोगिक तत्वावर ही योजना राबविण्यात येत आहे. या योजनेच्या अंमलबजावणीसाठी ड्रोनद्वारे सर्वेक्षण करण्यासाठी या सहा राज्यांनी तसेच पंजाब आणि हरियाणा सरकारने भारतीय सर्वेक्षण खात्याशी सहकार्य करार केला आहे तसेच डिजिटल स्वरूपातील मालमत्ता पत्राचा आराखडा देखील निश्चित केला आहे.
प्रॉपर्टी कार्ड ला महाराष्ट्रामध्ये सनद असे संबोधले जाते.M.Chopade/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
इलेक्ट्रॉनिक्स आणि माहिती तंत्रज्ञान मंत्रालय
स्टार्टअप ही आत्ताची फॅशन नव्हे तर न्यू नार्मल आहे : राजीव चंद्रशेखर
नवी दिल्ली, 27 जून 2022
“स्टार्टअप ही आत्ताची फॅशन नाही तर न्यू नॉर्मल आहे. गेल्या आठ वर्षांपासून नरेंद्र मोदी सरकारने राबवलेली सक्रीय धोरणे आणि सुधारणा यामुळे भारतीय अर्थव्यवस्थेत झालेल्या सखोल संरचनात्मक बदलांमुळे अस्तित्वात आलेले हे नवीन वास्तव आहे असे प्रतिपादन इलेक्ट्रॉनिक्स आणि माहिती तंत्रज्ञान तसेच कौशल्य विकास आणि उद्योजकता या खात्याचे केंद्रीय राज्यमंत्री राजीव चंद्रशेखर यांनी केले . “युवा भारतासाठी नवीन भारत : संधींची टेकएड” या विषयावर अहमदाबाद येथील निरमा विद्यापीठात त्यांनी दिलेल्या सादरीकरणाच्या वेळी विद्यार्थ्यांनी उपस्थित केलेल्या एका प्रश्नाला उत्तर देताना ते बोलत होते.
नवउद्योजक, शिक्षकवर्ग आणि विद्यार्थी यांनी भरगच्च सभागृहात संवाद साधताना केंद्रीय राज्यमंत्र्यांनी पंतप्रधानांनी उल्लेख केलेल्या टेकएड च्या युगात भारत प्रवेश करत असताना युवा वर्गासाठी उपलब्ध असलेल्या संधींचा उल्लेख केला. कोविड-19 महामारीच्या दरम्यान झालेल्या वेगवान डिजिटलायझेशनचा उल्लेख करत त्यांनी सर्वसाधारणपणे भारतात आणि खास करून भारतातील तरुण वर्गासाठी कोविड महामारीने नवीन संधींची दारे खुली केल्याचे सांगितले.
जगातील सर्वाधिक वेगवान मोठी अर्थव्यवस्था अशी उपाधी मिळवणाऱ्या भारतीय अर्थव्यवस्थेने ज्या धडाकेबाज वाढीचा दर नोंदवला आहे त्याचाही त्यांनी उल्लेख केला. 100 युनिकॉर्न व 75,000 वर नोंदणीकृत स्टार्टअप्स असणारी जागतिक स्तरावर स्टार्टअप्सची तिसरी मोठी इकोसिस्टीम असणाऱ्या भारत अधोरेखित केला.
5 ट्रिलियन डॉलर्सचे लक्ष्य समोर ठेवलेल्या भारताच्या अर्थव्यवस्थेचे खरे चालक असा उल्लेख करत त्यांनी युवावर्गाला प्रोत्साहन दिले.N.Chitale/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 203 कोटी 94 लाख  पेक्षा अधिक मात्रा देण्यात आल्या.
12 ते 14 वर्ष या वयोगटातील 3 कोटी 89  लाखांहून अधिक मुलामुलींना कोविड-19 प्रतिबंधक लसीची पहिली मात्रा देण्यात आली.
भारतातील सध्याची कोविडबाधित उपचाराधीन रुग्णसंख्या 1,43,384
गेल्या 24 तासांत देशात 20,408 नव्या कोरोना बाधित रुग्णांची नोंद
देशातील रोगमुक्ती दर सध्या 98.48%
साप्ताहिक पॉझिटीव्हिटी दर सध्या 4.92% आहे
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 203.94 कोटींचा  टप्पा ओलांडला आहे. देशभरात 2,69,93,794 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 89 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय वर्गवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,11,639
|
|
2nd Dose
|
|
1,00,89,866
|
|
Precaution Dose
|
|
62,98,690
|
|
FLWs
|
|
1st Dose
|
|
1,84,30,481
|
|
2nd Dose
|
|
1,76,70,630
|
|
Precaution Dose
|
|
1,21,62,493
|
|
Age Group 12-14 years
|
|
1st Dose
|
|
3,89,53,795
|
|
2nd Dose
|
|
2,78,17,060
|
|
Age Group 15-18 years
|
|
1st Dose
|
|
6,11,66,990
|
|
2nd Dose
|
|
5,10,10,209
|
|
Age Group 18-44 years
|
|
1st Dose
|
|
55,94,97,234
|
|
2nd Dose
|
|
50,86,57,147
|
|
Precaution Dose
|
|
2,18,22,193
|
|
Age Group 45-59 years
|
|
1st Dose
|
|
20,36,82,402
|
|
2nd Dose
|
|
19,52,47,426
|
|
Precaution Dose
|
|
1,48,07,569
|
|
Over 60 years
|
|
1st Dose
|
|
12,74,37,886
|
|
2nd Dose
|
|
12,20,14,993
|
|
Precaution Dose
|
|
3,22,54,777
|
|
Precaution Dose
|
|
8,73,45,722
|
|
Total
|
|
2,03,94,33,480
भारतातील कोविडबाधित उपचाराधीन रुग्णांची संख्या आता 1,43,384 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.33% आहे.
परिणामी, भारतातील रोगमुक्ती दर आता 98.48% झाला आहे. गेल्या 24 तासांत 20,958 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,33,30,442 झाली आहे.
गेल्या 24 तासांत, देशात नव्या 20,408 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 4,04,399 चाचण्या करण्यात आल्या. देशात आतापर्यंत एकंदर 87 कोटी 48 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 4.92% आहे आणि दैनंदिन पॉझिटीव्हिटी दर 5.05% इतका नोंदला गेला आहे.